ai4bharat/Pralekha huggingface dataset:
युवा व्यवहार आणि क्रीडा मंत्रालय
पंतप्रधान नरेंद्र मोदी उद्या 25 व्या राष्ट्रीय युवा महोत्सवाचे दूरदृष्य प्रणालीद्वारे उद्घाटन करणार
नवी दिल्ली, 11 जानेवारी 2022
ठळक मुद्दे:
- केंद्रीय युवा व्यवहार मंत्रालयाच्या सचिवांनी 25 व्या राष्ट्रीय युवा महोत्सवाबाबत प्रसारमाध्यमांना आभासी पद्धतीने माहिती दिली
पंतप्रधान नरेंद्र मोदी उद्या 12 जानेवारी 2022 रोजी सकाळी 11 वाजता दूरदृश्य प्रणालीच्या माध्यमातून, पुदुचेरी येथे 25 व्या राष्ट्रीय युवक महोत्सवाचे उद्घाटन करणार आहेत. महान तत्वज्ञ आणि विचारवंत स्वामी विवेकानंद यांच्या जयंतीनिमित्त दरवर्षी 12जानेवारी हा दिवस राष्ट्रीय युवक दिन साजरा करण्यात येतो. आपण स्वामी विवेकानंदांची जयंती साजरी करत असताना, त्यांची शिकवण आणि युवकांवरील त्यांचा अथांग विश्वास भारतातील बदलत्या परिस्थितीमध्ये प्रतिध्वनित होत आहे. राष्ट्रीय युवक महोत्सव 2022 बाबत प्रसारमाध्यम प्रतिनिधींना माहिती देताना केंद्रीय युवा व्यवहार सचिव उषा शर्मा म्हणाल्या की हा महोत्सव भारतातील युवा मनांना आकार देण्यासाठी आणि राष्ट्र उभारणीच्या उद्देशाने त्यांना एकत्रित सामर्थ्यामध्ये रुपांतरीत करण्याच्या उद्देशाने आयोजित केला आहे.
सध्या देशात कोविड संसर्ग वेगाने वाढताना दिसत आहे हे लक्षात घेऊन या वर्षीचा महोत्सव 12 आणि 13 जानेवारी 2022 या कालावधीत आभासी पद्धतीने आयोजित करण्यात आला आहे अशी माहिती उषा शर्मा यांनी दिली. महोत्सवाच्या उद्घाटनानंतर राष्ट्रीय युवा शिखर परिषदेचे आयोजन करण्यात आले आहे. राष्ट्र उभारणीच्या कार्यासाठी युवा वर्गामध्ये चैतन्य आणणे, त्यांच्यात स्फुल्लिंग चेतविणे, त्यांना एकत्र आणणे आणि युवा शक्तीला चालना देणे तसेच आपल्या देशातील लोकसंख्येच्या या मोठ्या भागाची खरी क्षमता उजेडात आणणे या उद्देशाने या परिषदेचे आयोजन करण्यात आले आहे.
या परिषदेत युवकांना, पर्यावरण, हवामान बदल, शाश्वत विकास ध्येयांच्या माध्यमातून विकास, तंत्रज्ञान,उद्योजकता आणि अभिनव संशोधन, स्वदेशी आणि प्राचीन ज्ञान, राष्ट्रीय चारित्र्य, राष्ट्र उभारणी यांसह अनेक चालू घडामोडींबद्दल मते व्यक्त करण्याची संधी मिळणार आहे. “या परिषदेत युवकांना ऑरोव्हिले या प्रयोगशील शहराची झलक पाहायला मिळेल, तसेच संपूर्ण देशभरातील स्वदेशी प्रकारचे खेळ आणि लोकनृत्ये यांचे दर्शन घडेल. या महोत्सवात, प्रत्यक्ष सांगीतिक सादरीकरण, ऑरोव्हिले तसेच आर्ट ऑफ लिव्हिंग संस्थेच्या प्रशिक्षकांतर्फे संवादात्मक योग वर्गाचे आयोजन देखील करण्यात येणार आहे असे शर्मा यांनी पुढे सांगितले.
या कार्यक्रमादरम्यान पंतप्रधान ‘मेरे सपनोंका भारत’ आणि ‘अनसंग हिरोज ऑफ इंडियन फ्रीडम मूव्हमेंट’ या विषयावरील निवडक निबंधांचे प्रकाशन करतील. या दोन विषयांवर देशभरातून 1 लाखांहून जास्त निबंध सादर करण्यात आले होते, त्यांतून या निबंधांची निवड करण्यात आली आहे.
राष्ट्रीय युवक महोत्सव केवळ राष्ट्रीय एकात्मता बळकट करत नाही तर देशातील युवकांमध्ये सामाजिक सुसंवाद आणि बंधुत्वाच्या प्रेरणेचा प्रसार देखील करतो.
पंतप्रधानांच्या उद्घाटनपर सत्राचे अधिक तपशील जाणून घेण्यासाठी कृपया खालील लिंकवर क्लिक कराN.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
आर्थिक व्यवहार विषयक मंत्रिमंडळ समिती
‘आशा’ सहाय्यकांच्या पर्यवेक्षक भेट शुल्कात वाढीला मंत्रिमंडळाची मंजुरी
नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने ‘आशा’ सहाय्यकांसाठी 2018-2019 ते 2019-2020 पर्यंत प्रत्येक पर्यवेक्षक भेटीचे शुल्क 250 रुपयांवरून 300 रुपयापर्यंत वाढवायला मंजुरी दिली आहे, ऑक्टोबर 2018 पासून  हे लागू होईल. ‘आशा’ सहाय्यकांना दरमहा सुमारे 20 पर्यवेक्षी भेटी घेईल. प्रस्तावित वाढीसह, ‘आशा’ सहाय्यकांना दरमहा रु. 5000 ऐवजी 6000 रुपये मिळतील म्हणजे मासिक एक हजार रुपयांची वाढ होईल.
विवरणः
‘आशा’ लाभ पॅकेजचा भाग म्हणून प्रधानमंत्री जीवन ज्योति बीमा योजना आणि प्रधानमंत्री सुरक्षा विमा योजना अंतर्गत आशा सहाय्य्यकांची नोंदणी
आशा सहाय्यकांना उत्तम कार्य करण्यासाठी प्रेरित करण्याच्या उद्देशाने पर्यवेक्षण भेट शुल्क ऑक्टोबर 2018 पासून 250 रुपये प्रति भेट वरून वाढवून 300 रुपये प्रति भेट करण्यात आले आहे.
1000 रुपये वाढीसह आशा सहाय्यकांना आता दरमहा 5000 रुपये ऐवजी दरमहा 6000 रुपये मिळतील.
राष्ट्रीय आरोग्य अभियान  च्या सध्याच्या संस्थात्मक यंत्रणेचा वापर या निर्णयाच्या अंमलबजावणीसाठी केला जाईल.
या प्रस्तावामुळे 46.95 कोटी रुपयांचा अतिरिक्त खर्च होण्याचा अंदाज असून यामध्ये 15.65 कोटी रुपये 2018-19 दरम्यान  आणि 2019-20 दरम्यान केंद्राचा हिस्सा म्हणून 31.30 कोटी रुपये समाविष्ट आहेत.
41,405 आशा सहाय्यिका
हे लाभ 19.09.2018 रोजी मंत्रिमंडल निर्णयात दिलेल्या लाभांव्यतिरिक्त आहेत.
प्रधानमंत्री जीवन ज्योती बिमा योजना  आणि प्रधानमंत्री सुरक्षा बिमा योजना अंतर्गत 10,63,670 आशा आणि आशा सहाय्यिका सामील
10,22,265 आशा सहाय्यिकांना लाभ पोहचावा यासाठी नियमित आणि आवर्ती प्रोत्साहनात दरमहा 1000 रुपये वरून दरमहा 2000 रुपये इतकी वाढ
सुमारे 27,00,000 अंगणवाडी कार्यकर्ते/ अंगणवाडी सहाय्यिकांच्या मानधनात वाढ
N.Sapre/S.Kane/P.Kor
(Visitor Counter : 74
आरोग्य आणि कुटुंब कल्याण मंत्रालय
कोविड19 ची ताजी माहिती
सक्रीय रुग्णसंख्येत घट होऊन ती 24,19,907 पोहचली
गेल्या 24 तासात सक्रीय रुग्णसंख्येत 75,684 इतकी घट
दैनंदिन रुग्णसंख्या 2.11 लाख असून, नवे रुग्ण कमी होण्याचा कल कायम
देशात आतापर्यंत एकूण 2,46,33,951 जण बरे झाले; गेल्या 24 तासात 2,83,135 जण बरे झाले
सलग 14 व्या दिवशी नव्या रुग्णांपेक्षा बरे झालेल्या रुग्णांची संख्या अधिक
बरे होण्याचा दर वाढून 90.01% वर पोहचला आहे.
साप्ताहिक पॉझिटीव्हीटी दर सध्या 10.93%
दैनंदिन पॉझिटीव्हीटी दर 9.79% असून सलग तिसऱ्या दिवशी तो 10% पेक्षा कमी
देशव्यापी लसीकरण अभियाना अंतर्गत आतापर्यंत 20.27 कोटींपेक्षा अधिक मात्रा देण्यात आल्या
लसींच्या 20 कोटी मात्रा देणारा भारत हा अमेरिकेनंतरचा दुसरा देश ठरला आहे
चाचण्यांचे प्रमाण सातत्याने वाढते असून गेल्या 24 तासात 21.57 लाख चाचण्या करण्यात आल्या
PM attends Ashara Mubaraka – commemoration of martyrdom of Imam Husain  in Indore; addresses gathering
इंदोर येथील आशरा मुबारक या इमाम हुसेन  यांच्या हौतात्म्य स्मरणोत्सव कार्यक्रमास पंतप्रधान उपस्थित ; उपस्थितांना संबोधन
 यांच्या हौतात्म्य स्मरणोत्सव कार्यक्रम -अशारा मुबारक येथे उपस्थित राहून प्रचंड लोकसमुद्दयाला संबोधित केले.
इमाम हुसेन यांच्या बलिदानाबद्दल स्मरण करून देतांना पंतप्रधान म्हणाले की, शांतता आणि न्याय कायम ठेवण्यासाठी इमाम नेहमीच अन्याया विरोधात उभे राहिले आणि शहीदही झाले . त्यांनी सांगितले की इमामची शिकवण आजही प्रचलित आहे. डॉ. सय्यदना मुफदाद सैफुद्दीन यांनी केलेल्या कामाचे कौतुक करताना पंतप्रधान म्हणाले की, देशाबद्दल प्रेम आणि समर्पण हे त्यांच्या शिकवणींचे वैशिष्ट्य आहे.
अनेकांच्या संस्कृतीसह वाटचाल हे भारताचे इतर देशांपेक्षा असलेले वेगळेपण आहे. " आम्हाला आमच्या इतिहासाबाबत अभिमान आहे, आम्ही वर्तमानावर विश्वास ठेवतो. आणि आम्हाला आमच्या दैदिप्यमान भविष्याबद्दल विश्वास आहे.
दाऊदी बोहरा समाजाच्या योगदानावर प्रकाश टाकतांना पंतप्रधान म्हणाले की, या समुदायाने नेहमीच भारताच्या प्रगती आणि विकासाच्या गोष्टींमध्ये महत्त्वाची भूमिका बजावली आहे. त्यांनी आशा व्यक्त केली की, संपूर्ण जगभरात भारताच्या संस्कृतीची ताकद वाढविण्याचे काम त्यांच्याकडे आहे.
बोहरा समाजाचे कौतुक करताना पंतप्रधान मोदी म्हणाले की, मला बोहरा समाजाची आपुलकी मिळाली हे माझे सौभाग्य समजतो. गुजरातच्या मुख्यमंत्रिपदाचा कार्यकाळात बोहरा समाजाकडून मिळालेल्या सहाय्यांना स्मरण करुन मोदींनी सांगितले की या समाजाचे प्रेम त्यांना इंदूरला आणते.
दाऊदी बोहरा समाजातील विविध सामाजिक पुढाकारांचे कौतुक करताना पंतप्रधान म्हणाले की गरीब व गरजू नागरिकांचे जीवनमान सुधारण्यासाठी विविध प्रयत्न केले जातात. या संदर्भात, त्यांनी आयुष्मान भारत, स्वच्छ भारत अभियान आणि प्रधान मंत्री आवास योजनेसारख्या शासनाच्या विविध विकासात्मक पुढाकारांचा उल्लेख केला. त्यांनी सांगितले की, हा पुढाकार सामान्य लोकांच्या जीवनातं बदल घडवून आणत आहे.
पंतप्रधानांनी इंदोर मधील लोकांचे स्वच्छ भारत अभियानाच्या प्रगतीसाठी पुढाकार घेतल्याबद्दल अभिनंदन केले. त्यांनी सांगितले कि, 'स्वच्छता ही सेवा' योजना उद्या सुरु करण्यात येणार आहे आणि त्यांनी नागरिकांना या भव्य स्वच्छता मोहीममध्ये सक्रीय सहभागी होण्याचे आवाहन केले.
व्यवसायात बोहरा समाजाच्या प्रामाणिकपणाबद्दल बोलताना पंतप्रधानांनी जीएसटी, दिवाळखोरी आणि दिवाळखोरी कोडद्वारे प्रामाणिक व्यवसायकर्ते व कामगारांना प्रोत्साहन दिले. ते म्हणाले की, भारताची अर्थव्यवस्था प्रगतीपथावर आहे आणि नवीन भारताचे क्षितिज व्यापक आहे.
या प्रसंगी मध्यप्रदेशचे मुख्यमंत्री श्री शिवराजसिंह चौहानही उपस्थित होते. डॉ. सैयदना मुफदाद सैफुद्दीन यांनी पंतप्रधानांनी केलेल्या उत्कृष्ट कार्याची प्रशंसा केली आणि देशासाठी ते करत असलेल्या कार्यासाठी त्यांनी शुभेच्छा दिल्या.
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांनी केली अर्थसंकल्पाची प्रशंसा
अर्थसंकल्पाचा लाभ समाजातील सर्व घटकांना विशेषतः युवक, महिला, शेतकरी, ओबीसी, अनुसूचित जाती आणि अनुसूचित जमातींना पोहोचणार-नितीन गडकरी
नवी दिल्ली, 1 फेब्रुवारी 2023
केंद्रीय रस्ते वाहतूक आणि महामार्ग मंत्री नितिन गडकरी यांनी पंतप्रधान नरेंद्र मोदी यांच्या नेतृत्वाखाली अर्थमंत्री श्रीमती निर्मला सीतारामन यांनी सादर केलेल्या अमृत काळातील पहिल्या अर्थसंकल्पाचे स्वागत केले आहे. हा अर्थसंकल्प एक समृद्ध आणि समावेशी भारताची परिकल्पना करतो, ज्यात सर्व समाजघटकांना विशेषतः युवक, महिला, शेतकरी, ओबीसी, अनुसूचित जाती आणि अनुसूचित जमातींना पोहोचणार असल्याचे म्हटले आहे.
देशाला स्वयंपूर्णतेच्या दिशेने नेणारा अर्थसंकल्प देशातील पायाभूत सुविधांमध्ये वाढ घडवून आणेल, आयात कमी करेल आणि भविष्यकालीन दृष्टिकोन समोर ठेऊन आपले ऊर्जा क्षेत्राला बळकटी देणारा असल्याचे गडकरी म्हणाले.S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 158
विज्ञान आणि तंत्रज्ञान मंत्रालय
"जांभळ्या क्रांती" द्वारे 2016 मध्ये पंतप्रधान नरेंद्र मोदी यांनी सुरू केलेल्या "स्टार्ट-अप्स इंडिया" अभियानात जम्मू आणि काश्मीरचेही महत्वपूर्ण योगदान -केंद्रीय मंत्री डॉ. जितेंद्र सिंग
पहिला राष्ट्रीय स्टार्ट-अप दिन आज देशभरामध्ये साजरा केला जात आहे
"जांभळी क्रांती" हे "स्टार्ट-अप्स इंडिया" मध्ये जम्मू आणि काश्मीरने दिलेले महत्वपूर्ण योगदान आहे, असे केंद्रीय राज्यमंत्री  विज्ञान आणि तंत्रज्ञान,  पृथ्वी विज्ञान; पंतप्रधान कार्यालय, कार्मिक, सार्वजनिक तक्रार निवारण व निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंग यांनी म्हटले आहे. पंतप्रधान नरेंद्र मोदी यांनी 2016 मध्ये स्टार्ट अप्स इंडियाचा प्रारंभ केला आणि आज आपण पहिला राष्ट्रीय स्टार्ट-अप दिवस साजरा करत आहोत, असे सिंग यांनी सांगितले.
केंद्रीय विज्ञान आणि तंत्रज्ञान मंत्रालयाने वैज्ञानिक आणि औद्योगिक संशोधन परिषदेच्या  माध्यमातून सुरू केलेल्या सुगंध अभियानाबद्दल त्यांनी माहिती दिली. या अभियानामुळे भारतात सुप्रसिद्ध "जांभळी क्रांती" झाली आहे, असे त्यांनी सांगितले. सीएसायआरने सुरुवातीला डोडा, किश्तवार, राजौरी या जिल्ह्यांमध्ये आणि नंतर रामबन, पुलवामासह इतर जिल्ह्यांमध्ये लागवडीसाठी जम्मू स्थित प्रयोगशाळेच्या साहाय्याने, इंडियन इन्स्टिट्यूट ऑफ इंटिग्रेटिव्ह मेडिसिन्स  द्वारे उच्च-मूल्याचे तेल असलेल्या लव्हेन्डर पीकाद्वारे सुरुवात केली,अशी माहिती सिंग यांनी दिली.
स्वातंत्र्याच्या अमृतमहोत्सवानिमित्त सीएसआयआरने टप्पा -I पूर्ण झाल्यानंतर सुगंध अभियानाचा टप्पा-II सुरू केला आहे अशी घोषणा डॉ जितेंद्र सिंह यांनी केली. टप्पा- I मध्ये सीएसआयआरने 6000 हेक्टर जमिनीवर लागवड करण्यास मदत केली आणि देशभरातील 46 आकांक्षीत जिल्ह्यांचा समावेश केला. 44,000 हून अधिक लोकांना प्रशिक्षित केले गेले आणि कोट्यवधींची उत्पन्न निर्मिती झाली.
गृह मंत्रालय
मोदी सरकार शेतकऱ्यांच्या हितासाठी सतत कार्यरत- केंद्रीय गृहमंत्री अमित शाह
आज, मोदी सरकारने आणखी एक महत्त्वपूर्ण निर्णय घेतला आणि ऊस उत्पादक शेतकऱ्यांना 3,500 कोटी रुपयांची मदत जाहीर केली
पाच कोटी ऊस उत्पादक शेतकऱ्यांना या निर्णयाचा लाभ होणार
अमित शाह यांनी पंतप्रधान नरेंद्र मोदी यांचे या निर्णयाबद्दल आभार मानले
केंद्रीय गृहमंत्री अमित शाह म्हणाले, मोदी सरकार सातत्याने देशातील शेतकऱ्यांच्या हितासाठी कार्यरत आहे. ट्वीटमध्ये ते म्हणाले, मोदी सरकारने आणखी एक महत्वपूर्ण निर्णय घेतला आणि ऊस उत्पादक शेतकऱ्यांसाठी 3,500 कोटी रुपयांचे सहाय्य जाहीर केले.
अमित शाह यांनी पंतप्रधान नरेंद्र मोदी यांचे या निर्णयाबद्दल आभार मानले. या निर्णयाचा पाच कोटी ऊस उत्पादक शेतकऱ्यांना, त्यांच्या कुटुंबीयांना आणि या क्षेत्राशी संबंधित पाच लाख कामगारांना या निर्णयाचा लाभ मिळणार आहे.
अमित शाह पुढे म्हणाले, ही मदत शेतकऱ्यांच्या खात्यांवर थेट जमा करण्यात येईल.
पंतप्रधान नरेंद्र मोदी यांच्या अध्यक्षतेखालील आर्थिक व्यवहारासंबंधीच्या केंद्रीय मंत्रिमंडळ बैठकीत आज ऊस उत्पादक शेतकऱ्यांना 3,500 कोटी रुपयांची मदत करण्याच्या निर्णयाला मंजुरी देण्यात आली.
सध्या देशात पाच कोटी ऊस उत्पादक शेतकरी आणि त्यावर अवलंबून असलेले लोक आहेत. याव्यतिरिक्त, पाच लाख कामगार साखर कारखान्यांमध्ये आणि पूरक क्षेत्रात कार्यरत आहेत, त्यांची उपजिविका साखर उद्योगावर आधारीत आहे
किसानों के हितों के प्रति समर्पित @narendramodi सरकार ने आज एक और बडा निर्णय लेते हुए गन्ना किसानों के लिए ₹3500 करोड़ की सहायता को मंजूरी दी।
— Amit Shah  December 16, 2020
यह राशि सीधे किसानों के खातों में जमा होगी।
इस निर्णय से पांच करोड़ गन्ना किसान व पांच लाख कामगार लाभान्वित होंगे।#GovtWithGannaKisan pic.twitter.com/RdYsKfWTPJ
नौवहन मंत्रालय
रशियाच्या उद्योग आणि व्यापार मंत्र्यांनी नौवहन मंत्री सोनोवाल यांची भेट घेतली
नवी दिल्ली, 6 डिसेंबर 2021
केंद्रीय बंदरे, नौवहन , जलमार्ग आणि आयुष मंत्री सर्बानंद सोनोवाल यांनी आशा व्यक्त केली आहे की भारत आणि रशिया नागरी नौवहन आणि आंतरदेशीय जलमार्ग क्षेत्रात परस्पर हितासाठी सहकार्य करू शकतात. ते म्हणाले, दोन्ही देश द्विपक्षीय संबंध अधिक बळकट करण्यासाठी सहकार्याच्या नवीन क्षेत्रांचा शोध घेत आहेत.
रशियन महासंघाचे व्यापार आणि उद्योग उपमंत्री ओलेग रियाझंतसेव्ह यांची नवी दिल्लीतील आपल्या कार्यालयात भेट घेतल्यानंतर केलेल्या ट्विट संदेशात सोनोवाल म्हणाले की उभय देशांनी नागरी नौवहन आणि अंतर्देशीय जलमार्गांमध्ये रशियाच्या सहभागाबाबत तसेच रशियाच्या सुदूर भागात ऊर्जा, वाहतूक आणि लॉजिस्टिक क्षेत्रात भारतीय कंपन्यांच्या सहभागाबाबत चर्चा केली. तसेच आर्क्टिक प्रदेशात परिचालनासाठी भारतीय खलाशांच्या प्रशिक्षणाविषयी चर्चा झाल्याचे त्यांनी सांगितले.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
राष्ट्रपती कार्यालय
पारशी नवीन वर्षाच्या पूर्वसंध्येला राष्ट्रपतींच्या शुभेच्छा
नवी दिल्ली, 15 ऑगस्ट 2021
राष्ट्रपती रामनाथ कोविंद यांनी पारशी नवीन वर्षाच्या पूर्वसंध्येला देशवासीयांना शुभेच्छा दिल्या आहेत.
राष्ट्रपतींनी आपल्या संदेशात म्हटले आहे की, "पारशी नवीन वर्षाच्या शुभप्रसंगी, मी सर्व देशवासियांना विशेषत: आमच्या पारशी बंधू आणि भगिनींना माझ्याकडून हार्दिक शुभेच्छा आणि सदिच्छा.
सामाजिक आणि राष्ट्रीय जीवनात पारशी समाजाचे योगदान अतुलनीय आहे. त्यांची जीवनशैली, कार्यशैली आणि संस्कृतीच्या रक्षणाप्रति त्यांची असलेली अपार निष्ठा बघता पारशी समाजाप्रति देशवासीयांमध्ये कौतुकाची भावना आहे. पारशी समाजाकडून साजरा करण्यात येणारा हा वार्षिक सण त्यांच्यासाठी आणि आपल्या सर्वांसाठी आनंद आणि उत्साहाचे निमित्त आहे.
पारशी नवीन वर्षाचा हा सण प्रत्येकाच्या जीवनात एकता, समृद्धी आणि आनंद घेऊन येवो आणि नागरिकांमध्ये परस्पर सौहार्द आणि बंधुत्वाची भावना अधिक बळकट होवो ”.
Click here to see President's message in HindiS.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
पंतप्रधान नरेंद्र मोदी आज संध्याकाळी नवी दिल्ली येथील आपल्या निवासस्थानी घेणार तीन द्विपक्षीय बैठका- मॉरिशसचे पंतप्रधान, बांगलादेशच्या पंतप्रधान शेख हसीना आणि अमेरिकेच्या राष्ट्राध्यक्षांसोबत या तीन बैठकांमध्ये होणार चर्चा
पंतप्रधान नरेंद्र मोदी यांनी एका ट्वीटर संदेशात माहिती दिली आहे की ते आज संध्याकाळी नवी दिल्ली येथे आपल्या निवासस्थानी तीन द्विपक्षीय बैठका घेणार आहेत. यामध्ये मॉरिशसचे पंतप्रधान प्रविंद कुमार जुगनाथ, बांगलादेशच्या पंतप्रधान शेख हसीना आणि अमेरिकेचे राष्ट्राध्यक्ष जो बायडन यांच्याबरोबरच्या बैठकीचा समावेश असेल.
या बैठकींमुळे भारताच्या या देशांबरोबरच्या द्विपक्षीय संबंधांचा आढावा घेण्याची आणि विकासात्मक सहकार्य आणखी मजबूत करण्याची संधी मिळेल, असेही पंतप्रधान मोदी यांनी म्हटले आहे.
पंतप्रधानांनी आपल्या ट्वीटर संदेशात म्हटले आहे:
“आज संध्याकाळी माझ्या निवासस्थानी होणाऱ्या तीन द्विपक्षीय बैठकींसाठी मी उत्सुक आहे. मी मॉरिशसचे पंतप्रधान @कुमार जुगनाथ, बांगलादेशच्या पंतप्रधान शेख हसीना आणि @POTUS @JoeBiden यांना भेटणार आहे. या बैठकांमुळे भारताच्या या देशांबरोबरच्या द्विपक्षीय संबंधांचा आढावा घेण्याची आणि विकासात्मक सहकार्य आणखी मजबूत करण्याची संधी मिळेल.”
सामाजिक न्याय आणि सबलीकरण मंत्रालय
लॉकडाउन काळात ज्येष्ठ नागरिकांसाठी आणि त्यांची काळजी घेणाऱ्यांसाठी सल्ले-सूचना
नवी दिल्ली, 16 एप्रिल 2020
सामाजिक न्याय आणि सबलीकरण मंत्रालय तसेच आरोग्य आणि कुटुंब कल्याण मंत्रालय त्याचबरोबर नवी दिल्ली येथील एम्सच्या जनौषधी विभागाच्या वतीने कोविड-19 च्या लॉकडाउन काळात ज्येष्ठ नागरिकांसाठी आणि त्यांची काळजी घेणा-या लोकांसाठी एक मार्गदर्शक सल्ले, सूचनांची सूची जारी करण्यात आली आहे. सध्या कोविड-19 महामारीच्या काळात या सल्ल्यांचे सर्व ज्येष्ठ नागरिकांनी पालन करणे गरजेचे आहे. यासंबंधी सामाजिक न्याय आणि सबलीकरण मंत्रालयाने सर्व राज्यांच्या आणि केंद्रशासित प्रदेशांच्या मुख्य सचिवांना एक पत्र पाठवले आहे. या मंत्रालयाचे सचिव आर. सुब्रमण्यम यांनी सर्वांना पाठवलेल्या पत्रामध्ये 60 वर्षांच्या पुढे वय असलेल्या नागरिकांची काळजी घेण्याविषयी सूचना दिल्या आहेत. एखाद्या वयस्क व्यक्तीचे आरोग्य कसे आहे, त्याला कोणते आजार आहेत, हे लक्षात घेवून त्याला कोणत्याही प्रकारचे संक्रमण झाले असल्याची शंका उत्पन्न झाल्यास नेमके कशा प्रकारे उपचार सुरू करायचे, कोणती काळजी घ्यायची, अशी प्रकरणे कशी हाताळायची, याविषयी सविस्तर माहिती या सूचनांमध्ये देण्यात आली आहे. तसेच सर्व जिल्ह्यांमध्ये ज्येष्ठ नागरिकांसाठी कार्य करणा-या स्वयंसेवी संस्थांपर्यंत या सल्ला- सूचना पोहोचवण्यात याव्यात, असे पत्रात नमूद करण्यात आले आहे.
या सल्ला-सूचनांविषयी अधिक तपशील जाणून घेण्यासाठी इथे क्लिक करावे.
U.Ujgare/S.Bedekar/D.Rane
(
आरोग्य आणि कुटुंब कल्याण मंत्रालय
साथरोग देखरेख आणि ब्रिटन मध्ये SARS-CoV-2 चा नव्या स्वरूपातला विषाणू आढळल्याच्या पार्श्वभूमीवर केंद्रिय आरोग्य मंत्रालयाकडून मानक संचालन पद्धती जारी
ब्रिटनच्या सरकारने, SARS-CoV-2 चा नव्या स्वरूपातला विषाणू आढळल्याचे जागतिक आरोग्य संघटनेला सांगितले आहे. हा विषाणू अधिक संसर्गजन्य असण्याची आणि युवा वर्गावर परिणाम करणारा असेल अशी शक्यता युरोपियन रोग नियंत्रण केंद्राने वर्तवली आहे. नव्या स्वरूपातल्या विषाणूत 17 बदल घडले आहेत. मात्र स्पाईक प्रोटीनशी संबंधित भागात बदल घडल्याने विषाणू अधिक संक्रमणकारी आणि लोकांमध्ये सहज पसरणारा ठरू शकतो.
या संदर्भात आणि साथरोग देखरेखीसाठी आरोग्य मंत्रालयाने मानक संचालन पद्धती जारी केली आहे.
गेल्या चार आठवड्यात  या काळात ज्या प्रवाश्यांनी ब्रिटनला किंवा ब्रिटनमार्गे प्रवास केला असेल अशा सर्व आंतरराष्ट्रीय प्रवाश्यांच्या आगमनाच्या ठिकाणी आणि समाजात वावरताना घ्यायच्या काळजीबाबत यामध्ये माहिती देण्यात आली आहे. यामध्ये उल्लेख करण्यात आलेली चाचणी म्हणजे केवळ आरटी-पीसीआर चाचणीच आहे.
ब्रिटनहून येणारी विमाने 23 डिसेंबर ते 31 डिसेंबर 2020 किंवा पुढील आदेश येईपर्यंत तात्पुरती स्थगित करण्यात आली आहेत. ब्रिटनहून येणारे किंवा ब्रिटनमधल्या विमानतळाद्वारे भारतात 21 ते 23 डिसेंबर 2020 या काळात दाखल होणाऱ्या प्रवाश्यांना आगमन झाल्यानंतर आरटी-पीसीआर चाचणी करावी लागेल. चाचणी पॉझिटीव्ह आल्यास स्पाईक जेन आधारित आरटी-पीसीआर चाचणी करण्याचेही सुचवण्यात आले आहे. पॉझिटीव्ह चाचणी असलेल्या प्रवाश्याला संबंधित राज्यांच्या आरोग्य अधिकाऱ्यांशी समन्वय राखून संस्थात्मक विलगीकरण सुविधेत स्वतंत्र  विभागात ठेवण्यात येईल. विषाणूची रचना तपासण्यासाठी नमुने पुण्यातल्या राष्ट्रीय विषाणू संस्थेत किंवा अन्य प्रयोगशाळेत पाठवण्यासाठी आवश्यक ती कार्यवाही केली जाईल. ही रचना नव्या स्वरूपातल्या SARS-CoV-2 चे अस्तित्व दर्शवत असेल तर रुग्णाला स्वतंत्र विलगीकरणात ठेवलं जाईल आणि वैद्यकीय प्रोटोकोल नुसार काळजी घेण्यात येईल.
विमानतळावर आरटी-पीसीआर निगेटिव्ह आलेल्या प्रवाश्यांना घरी विलगीकरणात राहण्याचा सल्ला देण्यात आला आहे.आगमनापूर्वी आणि विमानात प्रवाश्याला या मानक संचालन पद्धतीबाबत माहिती देणे आवश्यक आहे.
गेल्या एक महिन्यात ब्रिटनहून आलेल्या प्रवाश्यांशी जिल्हा देखरेख अधिकाऱ्याकडून संपर्क केला जाईल.
गेल्या चार आठवड्यात ब्रिटनहून किंवा ब्रिटन मार्गे आलेल्या सर्व प्रवाश्यांचा शोध घेऊन त्यांची देखरेख, राज्य सरकारे/एकात्मिक रोग निरीक्षण कार्यक्रमाअंतर्गत सुनिश्चित केली जाईल. नियमावलीनुसार त्यांची चाचणी केली जाईल आणि पॉझीटीव्ह व्यक्तींच्या संपर्कातल्या व्यक्तींना स्वतंत्र विलगीकरण केंद्रात ठेवले जाईल.
मानक संचालन पद्धतीसाठी लिंक :
https://www.mohfw.gov.in/pdf/SOPforSurveillanceandresponseforthenewSARSCov2variant.pdf
नौवहन मंत्रालय
पारादीप बंदरामध्ये मोठ्या आकाराच्या जहाजांची ये-जा सुलभ करण्याकरिता बंदर अद्ययावत करण्यासाठी मंत्रिमंडळाची मान्यता
नवी दिल्ली, 30 डिसेंबर 2020
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळाच्या आर्थिक व्यवहार विषयक समितीच्या बैठकीत पारादीप बंदरामध्ये मोठ्या आकाराच्या जहाजांना येण्या-जाण्यासाठी सार्वजनिक-खाजगी भागीदारीतून  पश्चिम गोदीच्या विकासासह अंतर्गत बंदराशी संबंधित सुविधा बळकट करून बंदर अद्ययावत करण्यासाठी मान्यता देण्यात आली.
आर्थिक परिणाम :
या योजनेसाठी अंदाजे 3,004.63 कोटी रूपये खर्च येणार आहे. यामध्ये ज्या कंपन्यांना काम देण्यात येणार येईल, त्यांना अनुक्रमे 2040 कोटी आणि 352.13 कोटी रूपयांची गुंतवणूक करून पारदीप बंदरातल्या पश्चिम गोदीचा विकास करावा लागणार आहे. या प्रकल्पामध्ये पारादीप बंदराच्यावतीने सामान्य सहाय्यक प्रकल्प पायाभूत सुविधा उपलब्ध करून देण्यासाठी 612.50 कोटी रुपयांची गुंतवणूक करण्यात येणार आहे.
तपशील:
या प्रस्तावित प्रकल्पामध्ये  आधारावर ज्या कंपन्यांना काम देण्यात येणार आहे. त्यांना महाकाय, प्रचंड आकाराच्या जहाजांच्या वाहतुकीसाठी सुविधा कराव्या लागणार आहेत. यासाठी 25 एमटीपीए क्षमतेचे गोदी खोरे तयार करावे लागणार आहे.
या गोदींची निर्मिती करणा-या कंपनीला 30 वर्षांचा सवलत कालावधी देण्यात येणार असून पारादीप पोर्ट ट्रस्ट आवश्यक त्या पायाभूत सुविधा प्रदान करण्याचे काम करणार आहे.
अंमलबजावणी रणनीती आणि लक्ष्य:
या प्रकल्पासाठी निवडण्यात आलेल्या कंपन्यांना बीओटी आधारावर काम करावे लागणार आहे. पोर्ट ट्रस्ट आवश्यक त्या पायाभूत सुविधा उपलब्ध करून देणार आहे.
प्रभाव:
या प्रकल्पाचे काम पूर्ण झाल्यानंतर कोळसा, चुनखडी यांची आयात करणे त्याचबरोबर पारादीप बंदराच्या आजूबाजूला असलेल्या पोलाद प्रकल्पांचा माल, लोखंडी उत्पादने यांची निर्यात करणे शक्य होणार आहे. 1. या प्रकल्पामुळे बंदरात होणारी वाहतुकीची कोंडी कमी होईल. 2. कोळसा सागरी मार्गाने येऊ शकेल, त्यामुळे वाहतुकीचा खर्च कमी होईल. 3. बंदराच्या परिसरामध्ये रोजगाराच्या संधी निर्माण होतील.
पृष्ठभूमी:
पारादीप हे सरकारच्या अखत्यारीतील एक प्रमुख बंदर आहे. या बंदराची निर्मिती ‘मेजर पोर्ट ट्रस्ट कायदा, 1963 अनुसार 1966 मध्ये करण्यात आली. प्रामुख्याने पोलाद-लोखंड या एकमेव सामानाची निर्यात करण्यासाठी या बंदराची निर्मिती करण्यात आली. गेल्या 54 वर्षात बंदराचा पूर्णपणे कायापालट झाला असून त्यामधून विविध प्रकारच्या वस्तू, सामानाची आयात-निर्यात आता होत आहे. त्याप्रमाणे आवश्यक बदलही बंदरामध्ये करण्यात आले आहेत. यानुसार पारादीप बंदरातून क्रोम, अॅल्युमिनीयम, चुनखडी, स्टीलची तयार उत्पादने यांची आयात-निर्यात केली जात आहे.
पारादीप बंदरातून मोठ्या संख्येने जहाजांची वाहतूक होत आहे, त्यामुळे बंदरामध्ये आधुनिक सुविधा निर्माण करतानाच बंदराचा विस्तार करण्याची आवश्यकता निर्माण झाली आहे.M.Chopade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
जलशक्ती मंत्रालय
जलशक्ती मंत्रालयाच्या सल्लागार समितीकडून जलजीवन मिशन योजनेच्या प्रगतीचा आढावा
नवी दिल्ली, 12 फेब्रुवारी 2021
केंद्रीय जलशक्तीमंत्री गजेंद्रसिंह शेखावत यांच्या अध्यक्षतेखाली आज जलशक्ती मंत्रालयाच्या सल्लागार समितीची बैठक झाली. जलशक्ती राज्यमंत्री रतन लाल कटारिया हे देखील या बैठकीला उपस्थित होते. संसदेच्या 18 सदस्यांनी देखील या बैठकीत सहभागी होत जलजीवन मिशनच्या प्रगतीचा आढावा घेतला. ग्रामीण भागात नळाने पिण्याचे पाणी पुरवण्यासाठी राष्ट्रीय जलजीवन मिशन योजनेने कोविड-19 महामारी असूनही केलेल्या प्रगतीची या खासदारांनी प्रशंसा केली आणि आपापल्या मतदारसंघांमध्ये या योजनेची जलद अंमलबजावणी करण्यासाठी काही सूचना केल्या.
ग्रामीण भागातील जनतेचे जीवनमान सुधारण्यासाठी आणि ते सुकर करण्यासाठी पंतप्रधान नरेंद्र मोदी यांनी 15 ऑगस्ट 2019 रोजी जलजीवन मिशनची घोषणा केली होती. त्यावेळी एकूण 18.93 कोटी ग्रामीण कुटुंबांपैकी 3.23 कोटी कुटुंबांना नळाने पिण्याच्या पाण्याची सोय उपलब्ध होती. सध्या एकूण 19.18 कोटी ग्रामीण कुटुंबापैकी एक तृतीयांश म्हणजेच 6.70 कोटी ग्रामीण कुटुंबांना त्यांच्या घरात नळावाटे पिण्याच्या पाण्याची सोय उपलब्ध झाली आहे. त्यामुळे त्यांच्या जीवनमानात सुधारणा झाली आहे आणि जीवन सुकर बनले आहे.
समानता आणि समावेशकतेच्या सिद्धांताला अनुसरून गावांमधील प्रत्येक घराला पिण्याच्या पाण्याची हमी देणाऱ्या या योजनेची व्याप्ती वाढली असून देशातील 52 जिल्हे ‘ हर घर जल जिल्हे’ म्हणजे नळाने घरी पाणी उपलब्ध असणारे जिल्हे बनले आहेत. राज्याराज्यांमध्ये या संदर्भात अतिशय निकोप स्पर्धा होत असून ग्रामीण भागातील प्रत्येक घराला नळाने पाणी पुरवणारे गोवा हे देशातील पहिले राज्य ठरले आहे.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
सीमावर्ती गाव हेम्यापर्यंत नळाद्वारे पाणी पोहोचवल्याबद्दल पंतप्रधानांनी व्यक्त केला आनंद
नवी दिल्ली, 12 मे 2023
हेम्या या सीमावर्ती गावामध्ये नळाद्वारे पाणी पोहोचवल्याबद्दल पंतप्रधानांनी आनंद व्यक्त केला आहे.
केंद्रीय मंत्री गिरिराज सिंह यांच्या ट्विटला उत्तर देताना पंतप्रधानांनी ट्विट केले आहे:
"याचा प्रत्येक भारतीयाला अभिमान वाटेल. सीमावर्ती भाग विकसित करण्याच्या आमच्या प्रयत्नांना मोठी चालना मिळत आहे हे पाहून आनंद वाटतो. अनेक दशकांपासून आपल्या सीमावर्ती भागाकडे दुर्लक्ष केले जात होते, परंतु आता त्यांच्या विकासाच्या गरजांना सर्वोच्च प्राधान्य मिळत आहे.”
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(